Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 523/12/4401	Komárno, 28.10.2013
EEČ : 2-30-195-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.8.2012, spisová značka 1 Pv 523/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že  dňa 25. júla 2012 v čase okolo 19.15 hod. po vzájomnej dohode v katastrálnom území obce XXXXX z pozemku na parcele číslo  XXXXX ktorá parcela je evidovaná ako orná pôda, odcudzili 7 kusov klasovej kukurice,  čím  spôsobili XXXXX, narodenému XXXXX škodu vo výške 3,50- Eur.

Uznesením prokurátora Okresnej prokuratúry XXXXX zo dňa 21.8.2012, spisová značka 1 Pv 523/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX  uznesením sp. zn. 1Pv 523/12 - 4 z 21. augusta 2012 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenému XXXXX, narodenému 2XXXXX, trvale bytom  XXXXX a proti obvinenej XXXXX, narodenej XXXXX, trvale bytom  XXXXX číslo XXXXX, pre prečin krádeže v spolupáchateľstve podľa ustanovenia §-u 20 Trestného zákona k ustanoveniu §-u 212 odsek 2 písmeno d) Trestného zákona  na tom skutkovom základe, že  dňa 25. júla 2012 v čase okolo 19.15 hod. po vzájomnej dohode v katastrálnom území obce XXXXX z pozemku na parcele číslo  XXXXX, ktorá parcela je evidovaná ako orná pôda, odcudzili 7 kusov klasovej kukurice,  čím  spôsobili XXXXX, narodenému 10. júla 1960 škodu vo výške 3,50- Eur.
 
Podľa § 216 odsek 2 Trestného poriadku bola XXXXX, ako aj XXXXX  stanovená skúšobná doba 12 mesiacov, ktorá začala plynúť 4. septembra 2012, t. j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u oboch obvinených uplynula 4. septembra 2013. Obvineným nebola rozhodnutím o podmienečnom zastavení trestného stíhania uložená povinnosť nahradiť škodu a neboli im uložené ani iné obmedzenia.

Po uplynutí skúšobnej doby boli zabezpečené odpisy z registra trestov, výpisy z evidencie priestupkov z Obvodného úradu XXXXX a bola vyžiadané správa od Obecného  úradu XXXXX, XXXXX, Mestského úradu XXXXX XXXXX a Obvodného oddelenia Policajného zboru XXXXX XXXXX so zameraním, či sa obvinení počas skúšobnej doby dopustili priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obaja obvinení viedli riadny život, nedopustili sa žiadneho trestného činu ani priestupku a negatívne poznatky o nich nie sú známe. Možno teda konštatovať, že obvinený XXXXX, ako aj obvinená XXXXX viedli riadny život počas celej skúšobnej doby.

Vzhľadom na to, že u oboch obvinených boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčili, rozhodol som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor